Τόλης Παπαδημητρίου

Ο Τόλης (Απόστολος) Παπαδημητρίου (Άρτα, 3 Απριλίου 1990) είναι Έλληνας κωμικός ηθοποιός, θεατρικός συγγραφέας, σεναριογράφος και σκηνοθέτης.Εγινε ευρύτερα γνωστός μέσα από τη συμμετοχή του σε τηλεοπτικές σειρές και θεατρικές παραστάσεις,καθώς και από τη συγγραφική και σκηνοθετική του δραστηριότητα σε θέατρο και τηλεόραση.

 Βιογραφία 
Γεννήθηκε στις 3 Απριλίου 1990 στην Άρτα αλλά μεγάλωσε στην Χαλκίδα. Από μικρή ηλικία έδειξε έμφυτη κλίση προς την τέχνη, καθώς στο δημοτικό, επηρεασμένος από τηλεοπτικές σειρές και ταινίες, έγραφε τα δικά του σενάρια, κι έπειτα τα σκηνοθετούσε «ανεβάζοντας» τις πρώτες του παραστάσεις, στην αυλή του σχολείου. Παιδί φιλολόγων, διάβαζε θεατρικά και λογοτεχνικά έργα κι έτσι πριν ακόμα τελειώσει το σχολείο, είχε ήδη αποφασίσει ότι ήθελε να ακολουθήσει την υποκριτική και να εξελίξει την συγγραφή του. Το 2011, ξεκίνησε να φοιτά στην Δραματική Σχολή «Ίασμος» του Βασίλη Διαμαντόπουλου ενώ το 2012 πήρε υποτροφία και ολοκλήρωσε τις σπουδές του στη σχολή αυτή. Το 2013, άρχισε να φοιτά στη αναγνωρισμένη από το υπουργείο Πολιτισμού, Ανώτερη Σχολή Καλών Τεχνών "Ιάκωβου Καμπανέλλη" απ’ όπου κι αποφοίτησε με άριστα, το 2015. Κατά τη διάρκεια των σπουδών του γνώρισε και φοίτησε δίπλα σε σημαντικούς Έλληνες ηθοποιούς όπως ο Δημήτρης Καταλειφός, η Κάτια Δανδουλάκη, η Μίρκα Παπακωνσταντίνου, η Μαρία Σολωμού, Λάκης Λαζόπουλος, ο Σπύρος Μπιμπίλας κ.α.. Οι βασικότερες επιρροές στην συγγραφική και σκηνοθετική του άποψη κι εξέλιξη είναι οι αυθεντικές κωμωδίες κι όλο το έργο του Αλέκου Σακελλάριου, η σάτιρα του Λάκη Λαζόπουλου, οι φάρσες του Ρέι Κούνι, το πνεύμα αρχαίων κλασσικών συγγραφέων όπως ο Αριστοφάνης, καθώς και μεγάλοι ξένοι σκηνοθέτες όπως ο Κουέντιν Ταραντίνο. Η υποκριτική του διάθεση έχει επηρεαστεί από παλαιότερους Έλληνες και ξένους ηθοποιούς όπως ο Κώστας Χατζηχρήστος, ο Βασίλης Τσιβιλίκας κι ο Έντι Μέρφι.Σε συνεντεύξεις του έχει δηλώσει ότι τον εμπνέει η καθημερινή ζωή και οι άνθρωποι γύρω του ,ενώ θέλει ο θεατής να φύγει από τις παραστάσεις του γελώντας και ανακουφισμένος.Τα έργα του έχουν έντονο το στοιχείο της σύγχρονης κωμωδίας και του σατιρικού σχολιασμού της καθημερινότητας.

Τηλεόραση 
ΈτοςΤίτλοςΚανάλιΡόλοςΣημειώσεις2017-2018Κάτι χωρισμένα παλικάριαΑΝΤ1 -Διαλογογράφος2017-2024Μην αρχίζεις τη μουρμούραALPHAΗλίας ΚανάτηςΣεναριογράφος 2019-2020Μην ΨαρώνειςANT1Μπίλυ (Βασίλης Βασιλόπουλος)Διαλογογράφος2019-2020Η Φαμίλια ANT1Σεναριογράφος 2019-2023Καλό μεσημεράκιΣΚΑΙ -Κειμενογράφος2022Total Blackout ALPHA -Κειμενογράφος 

 Εργογραφία 
Παράλληλα με τις σπουδές υποκριτικής είχε ήδη ξεκινήσει από το 2013 μία επιτυχημένη πορεία στο θέατρο καθώς μέχρι την ολοκλήρωση των σπουδών του είχε ήδη γράψει, σκηνοθετήσει κι ανεβάσει σε σκηνές δύο θεατρικά έργα, (“Και μετά ερωτεύτηκαν”, “Ο Γερμανός ξανάρχεται”), τα οποία γνώρισαν μεγάλη επιτυχία. Ακολουθούν δύο ακόμη επιτυχημένες θεατρικές σεζόν 2015-2016, 2016-2017. Σκηνοθετεί τέσσερα θεατρικά έργα, στα τρία από αυτά (“Ποιος φοβάται την Υπατία Καρυωτάκη” και “Βίλα Αμαλίας”, “Σεξ, ψέματα κι αμερικάνικες ταινίες”) υπογράφει το πρωτότυπο κείμενο, και πρωταγωνιστεί στα δύο πρώτα. Παράλληλα διασκευάζει το έργο της Κορίνας Τριανταφύλλου “Κάτι τρελοί κληρονόμοι”, κάνοντάς το ένα stand-up comedy έργο με θεατρικά στοιχεία για δύο ταλαντούχους συναδέλφους του. Με αφορμή την θεατρική του δραστηριότητα ξεκινά να εργάζεται ως σεναριογράφος- διαλογογράφος σε τηλεοπτικές σειρές όπως “Κάτι χωρισμένα παλικάρια”, “Μην αρχίζεις τη μουρμούρα”, Μην ψαρώνεις. Παράλληλα με την συγγραφή πρωταγωνιστεί στον β’ κύκλο της σειράς “Μην ψαρώνεις ” ως “Μπίλυ” ένας από τους πλέον εκκεντρικούς χαρακτήρες της τηλεοπτικής μυθοπλασίας, ενώ παράλληλα αναλαμβάνει ως βασικός κειμενογράφος στην ψυχαγωγική εκπομπή “Καλό μεσημεράκι ”

Ξεχώρισε μέσα από  την συμμετοχή του  στην μακροβιότερη ελληνική κωμική σειρά" Μην αρχίζεις τη μουρμούρα " ,όπου εργάστηκε όσο ως ο σεναριογράφος όσο και ως ηθοποιός στον ρόλο του "Ηλία Κανάτη ".Η συμβολή του στη σειρά συνέβαλε στην αναγνωρισιμότητα του στο ευρύ κοινό.Ο ρόλος του στην σειρά αρχικά προοριζόταν για μια quest εμφάνιση ,αλλά η θετική  ανταπόκριση του κοινού τον κατέστησε μόνιμο χαρακτήρα . Αυτός ο χαρακτήρας έχει αγαπηθεί από το κοινό και έχει γίνει σχεδόν σύμβολο της σειράς ,καθώς πολλοί τηλεθεατές ταυτίζονται με τη ζωντάνια και το χιούμορ του.  

Δεν σταματά όμως την μεγάλη του αγάπη, την ενασχόλησή του με το θέατρο, έγραψε ,σκηνοθέτησε και πρωταγωνίστησε στην τεράστια θεατρική επιτυχία τη “Μαύρη Σαμπούκα” (2018-2025) η οποία μέτρησε επτά επιτυχημένες σεζόν, sold out  περιοδείες , θετικές κριτικές από κοινό και κριτικούς και χαρακτηρίστηκε από πολλούς κωμωδία φαινόμενο,ενώ η νέα  του δουλειά είναι η παράσταση "Οικογένεια Τσεκμέ"(2025-2026) η όποια θεωρείται συνέχεια της επιτυχημένης θεατρικής του πορείας.
 Προσωπική ζωή 
Σε συνεντεύξεις του έχει αναφερθεί στην τρυφερή σχέση που έχει αναπτύξει με την κόρη της πρώην συντρόφου του,την όποια γνώρισε όταν ήταν βρέφος,και σημειώνει ότι την αισθάνεται "σαν παιδί του" ,χωρίς βιολογική διάκριση,και ότι η σχέση τους παραμένει στενή και σημαντική για εκείνον.

 Πηγές 
 Συνέντευξη με τον Τόλη Παπαδημητρίου, θεατρικό σκηνοθέτη - ηθοποιό
 Τόλης Παπαδημητρίου "Έχω μια διαστρεβλωμένη αντίληψη για την πραγματικότητα"
 Τόλης Παπαδημητρίου: Ο Αρτινός σκηνοθέτης που έγραψε και έπαιξε στην θεατρική παράσταση "Ο Γερμανός Ξανάρχεται"! 
 Τόλης Παπαδημητρίου: Ο ηθοποιός που γράφει τα κείμενα του Μουτσινά στον ΣΚΑΙ, πίνει "Μαύρη Σαμπούκα" στο θέατρο Αλκμήνη:::<ref>{{Cite web |title=Τόλης Παπαδημητρίου: Ο «Ηλίας Κανάτης» αποκαλύπτεται |url=https://quinta-theater.gr |website=Quinta Theater |access-date=2024-05-22}}</ref>
 Πηγή: iefimerida.gr 
 <ref>{{Cite web |last= |first= |title=Τόλης Παπαδημητρίου: Ποιος είναι ο «Κανάτης» από το «Μην αρχίζεις τη μουρμούρα» |url=https://www.iefimerida.gr |publisher=Iefimerida |date=2023-11-20 |accessdate=2026-01-30 |language=el}}</ref>


 Παραπομπές 

Κατηγορία:Έλληνες σκηνοθέτες
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες συγγραφείς του 20ού αιώνα
Κατηγορία:Έλληνες σεναριογράφοι
Κατηγορία:Έλληνες κωμικοί